**Аяулы анашым**

**Мақсаты :** Тіршілікті жалғастырушы- аналардың өмірі,олардың қасиеті. Құдіреттілігі неде екенін оқушыларға түсіндіру. Анаға деген балалардың сүйіспеншілігін арттыру. Отбасының алтын қазығы ананы құрметтеуге, сыйлауға тәрбиелеу.

**Көрнекілігі:** суреттер, ана туралы қанатты сөздер , гүлдер ,шарлар.

**1**.Қош келдіңіздер, ақ жаулықты әжелер мен аналар!

**2**.Қош келдіңіздер, құрметті қыз балалар мен қонақтар!

**Екеуі:** Баршаңызды 8- наурыз мерекесімен құттықтаймыз .

**Мұғалім сөзі:**

Бала,бала,бала деп,

 Түнде шошып оянған.

 Түн ұйқысын төрт бөліп,

 Түнде бесік таянған.

**Балалар бұл кім?** Ана.

Біз ғана емес,қадір тұтқан бабалар

 Аналардан туған небір аналар.

 Ана деген тіршіліктің тірегі,

 Армысыздар,қасиетті аналар! –

Қош келдіңіздер! Ақ жаулықты әжелер! Мейірімі мол, аяулы да ардақты –аналар! Қыр гүліндей құлпырған ,қызғалдақтай жайнаған ару қыздар! Сіздерді көктемнің мейірімді де , әсем , сезімге толы 8- наурыз аналар мерекесімен шын жүректен құттықтаймын.

 Қар астынан қылтиып бәйшешек бой көтергенде ,көктемнің алғашқы хабаршысы болып аналар мерекесі келеді.Бәйшешек соншалықты нәзіктігіне қарамастан ,қалың қар астынан бүршік жарады. Біздің асыл аналарымыз да бәйшешектей барлық қиындыққа төзімді.Аналарға көктемгі күндей жарқырап жүре беріңіздер дей отырып, кішкентай балапандарыңыздың тақпақтары мен ән , билерін ұсынамыз.

Мерекелеріңіз құтты болсын!

**Ән:** Ақ мамам.

Сағынышпен жеткен

Келді міне көктем.

Жайнап нұрлы гүлі

Мерекеңіз бүгінгі

Құтты болсын, аналар!

Жан ана жарық күн жанарың,

Бір сенде кеңдігі даланың.

Балаңды құшақтап сүйгенде

Сеземін көктемнің самалын.

Ана десем шешек атып жанары,

Өмірімнің бастау алар жаңа әні.

Ана деген тіршілікте пана боп,

Әрбір үйде жұлдыз болып жанады.

**Би : «Матрешки»**

Ана дейміз бәріміз де аңқылдап,

Ана дейді жас сәби де жарқылдап.

Ана – деген бәйтерегі өмірдің

Ана – деген алтын қазық, алтын бақ.

Жылылықтан жаралған

Құшағы оның там мекен

Менің айдай анамнан

Асқан сұлу бар ме екен?

Үн қатасың бал тілмен,

Еркелеймін әр күн мен

Құттықтаймын анашым,

Сегізінші Наурызбен!

**Ойын : « Кір жаю »**

«Балапаным» дейді әжем

«Ботақаным» дейді әжем

Ұзақ күнге бүкшеңдеп,

Біздің қамды жейді әжем.

Таусылмайды өлеңі

Күнде айтып береді.

Барған сайын бір жаққа

Сарқыт алып келеді.

Әжем мені өйткені

Өте жақсы көреді.

Жер бетінің ғұмыры

Күн нұрымен арайлы.

Біздің үйдің жылуы .

Анамыздан тарайды.

Ақ қабақты мамашым,

Күн сәулелі анашым!

Әлпештеген баласын

Айналайын анашым!

Жердегі бар тағамнан

Ана сүті нәрлі екен.

Бұл жалғанда анамнан

Сүйікті адам бар ма екен ?!

**Ән : «Анашым»**

Айтсаң болды тіл алам,

Әйбат мамам,ай мамам.

Сені көрсем қуанам

Сен керексің қайда да.

Жүре берсем қасыңда

Әйбат анам,ай анам.

Ботам деген даусыңнан

Мен мәз болып оянам.

Ана біздің күніміз,

Ананың біз гүліміз.

Ұландарды қуантып,

Ұзақ өмір сүріңіз!

**Ойын : «Өз балаңызды табыңыз»**

Ардақтап, аялап

Мәпелеп өсірген.

Анамдай жан бар ма?

Қатемді кешірген.

Баланың да тірегі,

Дананың да тірегі,

Шаншымасын ешқашан

Аналардың жүрегі.

**Би : «Аналарға тарту» (вальс)**

Әлемге тыныштық тілеген,

Жан ана жаныңа гүл егем.

Балалық жүректен айтылған

Махаббат белгісі бұл өлең.

**Гүл құрастыру «Менің анам қандай?»**

Аналарды сүйеміз,

Сөзін ойға түйеміз.

Әжені де ардақтап,

Әдеппен бас иеміз.

**Ән: Құттықтаймын ана ....**

Анасыздар, әр үйге панасыздар

Бала десе от болып жанасыздар.

Сәтті басса ұрпағың.мерейің тасып

Қыз күлкісін сусын ғып қанасыздар.

Анасыздар –Ақ Еділ,Жайықсыздар-

Жүзе алмайды өтінде қайықсыздар.

Маздататын, жүректе от лаулататын

Әр үйдің Күні десе –лайықсыздар

Өр десек те сіздерді –лайықсыздар

Төр десек сіздерді - лайықсыздар

Ер десек те сіздерді – лайықсыздар

Зор десек те сіздерді – лайықсыздар

Анасыздар, кең байтақ даласыздар

Жаны жайсаң жеңімпаз данасыздар

Көлеңке жоқ көңіліңде, қалауы жоқ

Үлбіреген жауқазын баласыздар.

Сіздер – Күнсіз, аспанда жарқыраған

Сіздер – өзен, тау суы сарқыраған...

Сіздер – ана, сіздер –жар, ақ нөсер сарқыраған.

Біз сіздерсіз тіршілік ете алмаймыз.

Дегенге де сіздерсіз жете алмаймыз

Айнала ұшып сіздерді көбелек боп

Өртеніп қастарыңнан кете алмаймыз – деп балалардың өз қолдарынан жасаған сыйлықтарын сыйлауға рұқсат етіңіздер.